
Ministru kabineta sēdes protokollēmums

Informatīvais ziņojums "Par katastrofu pārvaldības centru Liepājā, Daugavpilī, Madonā, Līvānos, Salacgrīvā, Viļānos, Alsungā, Alūksnē, Talsos un Tukumā būvniecības progresu un to darbības nodrošināšanai nepieciešamo finansējumu"

· 1. Pieņemt zināšanai informatīvajā ziņojumā sniegto informāciju par katastrofu pārvaldības centru Liepājā, Daugavpilī, Madonā, Līvānos, Salacgrīvā, Viļānos, Alsungā, Alūksnē, Talsos un Tukumā būvniecībā sasniegto progresu.
· 2. Lai nodrošinātu šā protokollēmuma 1. punktā minēto katastrofu pārvaldības centru darbību (funkcionēšanu) pēc to izbūves pabeigšanas, atbalstīt Iekšlietu ministrijas priekšlikumu par izdevumu precizēšanu un:
· 2.1. samazināt budžeta resora "74. Gadskārtējā valsts budžeta izpildes procesā pārdalāmais finansējums" programmā 18.00.00 "Finansējums valsts drošības stiprināšanas pasākumiem" ar valsts drošību saistītajiem prioritārajiem pasākumiem plānoto finansējumu 2025. gadam par 1 666 439 euro;
· 2.2. palielināt finansējumu 2025. gadam par 1 666 439 euro šādās valsts budžeta programmās/apakšprogrammās:
· 2.2.1. Iekšlietu ministrijas budžeta apakšprogrammā 02.03.00 "Vienotās sakaru un informācijas sistēmas uzturēšana un vadība" par 102 792 euro;
· 2.2.2. Iekšlietu ministrijas budžeta apakšprogrammā 06.01.00 "Valsts policija" par 664 050 euro;
· 2.2.3. Iekšlietu ministrijas budžeta programmā 07.00.00 "Ugunsdrošība, glābšana un civilā aizsardzība" par 722 421 euro;
· 2.2.4. Iekšlietu ministrijas budžeta programmā 10.00.00 "Valsts robežsardzes darbība" par 27 481 euro;
· 2.2.5. Iekšlietu ministrijas budžeta apakšprogrammā 11.01.00 "Pilsonības un migrācijas lietu pārvalde" par 56 450 euro;
· 2.2.6. Iekšlietu ministrijas budžeta apakšprogrammā 38.05.00 "Veselības aprūpe un fiziskā sagatavotība" par 12 270 euro;
· 2.2.7. Veselības ministrijas budžeta apakšprogrammā 39.04.00 "Neatliekamā medicīniskā palīdzība" par 80 975 euro;
· 3. Iekšlietu ministrijai un Veselības ministrijai normatīvajos aktos noteiktajā kārtībā sagatavot un iesniegt priekšlikumus likumprojekta "Par valsts budžetu 2025. gadam un budžeta ietvaru 2025., 2026. un 2027. gadam" izskatīšanai Saeimā 2.lasījumā atbilstoši šā protokollēmuma 2. punktā noteiktajam.
· 4. Pieņemt zināšanai, ka izdevumi, kas saistīti ar katastrofu pārvaldības centru būvniecību un to darbības nodrošināšanai nepieciešamā aprīkojuma iegādi, 2025. gadā ir uzskatāmi par vienreizējo pasākumu likuma "Par valsts budžetu 2024. gadam un budžeta ietvaru 2024., 2025. un 2026. gadam" 5. panta 3. punkta izpratnē.

